AU ร่วง 3 วันติด คาดยังกังวลเจ้าของเทขายหุ้นเหมือนวันแรกเข้าเทรดฯ
AU ร่วง 3 วันติด คาดยังกังวลเจ้าของเทขายหุ้นเหมือนวันแรกเข้าเทรดฯ
28 ธ.ค. 2559

ผู้สื่อข่าวรายงานว่า บริษัท อาฟเตอร์ ยู จำกัด (มหาชน) หรือ AU ณ เวลา 10.54 น. อยู่ที่ระดับ 11.70 บาท ลบ 0.60 บาท หรือ 4.88% ด้วยมูลค่าซื้อขาย 339.03 ล้านบาท ราคาหุ้นร่วง 3 วันติดนับตั้งแต่เข้าตลาดเมื่อวันที่ 23 ธ.ค.59  คาดนักลงทุนกังวลกลุ่มผู้ถือหุ้นใหญ่ขายหุ้นเหมือนเข้าเทรดวันแรก

อนึ่งก่อนหน้านี้กลุ่มผู้ถือหุ้นเดิมได้ทำการขายหุ้นบนกระดานใหญ่ (Big Lot) ออกมาเมื่อวันที่ 23 ธ.ค.59 ซึ่งเป็นวันที่ AU เข้าซื้อขายวันแรก อีกทั้งทาง AU ระบุว่า กลุ่มผู้ถือหุ้นใหญ่จะขายบิ๊กล็อตจำนวน 52.5 ล้านหุ้น หรือคิดเป็น 7.2% ให้กับนักลงทุนสถาบันในประเทศ
อย่างไรก็ตาม บริษัทชี้แจงว่าสาเหตุที่ทำให้บริษัทไม่รวมการจำหน่ายหุ้นดังกล่าวกับการเสนอขายหุ้นสามัญเพิ่มทุนให้แก่ประชาชนทั่วไปจำนวนทั้งสิ้น ไม่เกิน 165 ล้านบาท หรือ 22.8% ของจำนวนหุ้น เนื่องจากมองว่าการระดมทุนด้วยหุ้นจำนวนดังกล่าวจะทำให้บริษัทได้รับเงินทุนมาเกินความจำเป็น จึงต้องแบ่งขายออกมาเป็นล็อตอย่างที่เห็น